Slengball

Slengball er ein ball med ei om lag 15 cm lang reim påmontert. Ballen skal vere minst 52 cm i omkrins. Det er inga avgrensing på kor lang rennefart ein kan ta når ein tevlar i slengballkasting. 

Slengball vert brukt til lengdekasttevlingar for gutar og jenter. For aldersklassane 10–14 år skal ballen vege ein kilo, medan han for 7–9-åringane skal vege 0,7 kg. Slengball kan også nyttast som kastøving i mangekamp for klassar opp til og med 12 år.

I perioden 1951–1956 var øvinga eiga grein i Noregsmeisterskapen i friidrett i seniorklassa for kvinner. 

 Medaljevinnarar i NM for senior, kvinner 
Lengstekast oppgjeve i meter
År  :Gull:Sylv:Bronse:1951Kirsti Jordet (IL Follogutane) 43,21Grethe Werner (Torshaug IF) 40,35 Edith Todnem (IF Ørnulf) 38,22 1952Kirsti Jordet (IL Follogutane) 46,35 Åse Engedahl (Gamlebyen IL) 40,14 Eva Olsen (Refstad IL) 39,58 1953Hallfrid Østerbø (Bergens Turn) 41,95 Grethe Werner (Torshaug IF) 41,92 Unni Sæther (IL Tyrving) 41,22 1954Hallfrid Østerbø (Bergens Turn) 46,83 Aslaug Homble (Nannestad IL) 45,58 Johanne Greibrok (IL Skarphedin) 44,64 1955Aslaug Homble (Nannestad IL) 43,92 Hallfrid Østerbø (Bergens Turn) 42,90 Edel Leverås (Frol IL) 42,14 1956Edel Leverås (Frol IL) 44,64 Unni Smedstad (IL Tyrving) 42,85 Hallfrid Østerbø (Bergens Turn) 42,71 

 Bakgrunnsstoff 
 Rolf Bryhn og Knut Are Tvedt: Kunnskapsforlagets idrettsleksikon Oslo, 1990. ISBN 82-573-0408-5
 Norges Fri-idrettsforbund: Regelement for mangekamp
 Nettstaden til Norges Fri-idrettsforbund: NM-resultata i slengball

Kategori:Friidrett
Kategori:Ballar